Ilmend n wayen d-yussan deg usegzawal n (PETIT Robert, 2006 : asb. 25) tutlayt d tagrumma n tenfaliyin d teywalt i yezdin agraw n yimdanen1. Si tbadut-a nezmer ad nini tutlayt d allal n umbaddel n tikta d usenfali i uṣiweḍ n yizen seg umdan ɣer wayeḍ. Deg usegzawal-nniḍen n (Robert J P, 2007 : asb. 25) yesbadu-d tutlayt am wakken d tilawt tanmettit yesɛan assaɣ d umezruy, imi tettnerni seg tallit ɣer tayeḍ ilmend n yimsiwal tt-yessemrasen. Seg tbadut-a ad negzu, tutlayt d allal agejdan i d-yellan ad yenfeɛ amdan. Imi d nettat i ixedmen assaɣ d umsefhem gar yimdanen, d asemres-nsen i tt-yettaǧǧan ad tennerni si tallit ɣer tayeḍ2. Ma nuɣal ɣer yimusnilsen sbadun-tt-id ilmend n taɣult-nsen. Ɣef wayen d-yenna fell-as (DE SAUSSURE